സൗദിയില് കൊവിഡ് മരണം രണ്ടായി കുറഞ്ഞു റിയാദ്: വലിയ ആശ്വാസമായി സൗദി അറേബ്യയില് കൊവിഡ് മൂലമുള്ള മരണം രണ്ടായി കുറഞ്ഞു. സൗദി ആരോഗ്യമന്ത്രാലയം പുറത്തുവിട്ട പ്രതിദിന കണക്കില് രോഗവ്യാപനം കാര്യമായി കുറഞ്ഞതിന്റെ സൂചനയാണുള്ളത്. പുതുതായി 41 പേര്ക്ക് മാത്രമാണ് കൊവിഡ് ബാധ സ്ഥിരീകരിച്ചത്. എന്നാല് ചികിത്സയിലുള്ളവരില് 49 പേര് സുഖം പ്രാപിച്ചു. ഇതോടെ രാജ്യത്ത് ആകെ റിപ്പോര്ട്ട് ചെയ്യപ്പെട്ട രോഗ ബാധിതരുടെ എണ്ണം 5,47,262 ആയി. എന്നാല് ഇതില് 5,36,330 പേരും സുഖം പ്രാപിച്ചു. 8,724 പേര് മരിച്ചു. ബാക്കി ചികിത്സയിലുള്ളവരില് 181 പേര്ക്ക് മാത്രമേ ഗുരുതര സ്ഥിതിയുള്ളൂ. ഇന്ന് 46,499 പി.സി.ആര് പരിശോധനയാണ് നടന്നത്. രാജ്യത്തെ കൊവിഡ് മുക്തി നിരക്ക് 98 ശതമാനവും മരണനിരക്ക് 1.6 ശതമാനവുമായി തുടരുന്നു. സൗദി അറേബ്യയില് വാക്സിനേഷന് 42,210,505 ഡോസ് കവിഞ്ഞു. ഇതില് 23,440,166 എണ്ണം ആദ്യ ഡോസ് ആണ്. 18,906,305 എണ്ണം സെക്കന്ഡ് ഡോസും. 1,658,291 ഡോസ് പ്രായാധിക്യമുള്ളവര്ക്കാണ് നല്കിയത്. രാജ്യത്തെ വിവിധ മേഖലകളില് പുതുതായി റിപ്പോര്ട്ട് ചെയ്ത രോഗികളുടെ എണ്ണം: റിയാദ് 11, ജിദ്ദ 10, മദീന 3, ഖോബാര് 3, മറ്റ് 14 സ്ഥലങ്ങളില് ഓരോ വീതം രോഗികള്.